Document ID: 32004R1438

KOMISIJOS REGLAMENTAS (EB) Nr. 1438/2004
2004 m. rugpjūčio 11 d.
dėl 2004-2005 metų prekybos laikotarpiui mažiausios neperdirbtų džiovintų slyvų kainos, mokamos džiovintų slyvų gamintojams, bei paramos gamybai nustatymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6b straipsnio 3 dalį bei į 6c straipsnio 7 dalį,
kadangi:
(1)
2003 m. rugpjūčio 29 d. Komisijos reglamento (EB) Nr. 1535/2003, nustatančio išsamias Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą taisykles (2), 3 straipsnyje buvo nustatytos prekybos laikotarpių datos.
(2)
Mažiausios kainos ir paramos gamybai sumos nustatymo kriterijai apibrėžiami Reglamento (EB) Nr. 2201/96 atitinkamai 6b ir 6c straipsniuose.
(3)
Produktai, kuriems nustatoma mažiausia kaina ir parama, yra apibrėžti 1999 m. kovo 3 d. Komisijos reglamento (EB) Nr. 464/1999, nustatančio išsamias Tarybos reglamento (EB) Nr. 2201/96 taikymo taisykles dėl pagalbos priemonių džiovintoms slyvoms (3), 3 straipsnyje ir charakteristikos, kurias turi atitikti šie produktai, yra nurodytos minėto reglamento 2 straipsnyje. Todėl būtina nustatyti mažiausią džiovintų slyvų kainą bei paramos išmokų džiovintų slyvų gamintojams dydį 2004-2005 metų prekybos laikotarpiui.
(4)
Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2004-2005 metų prekybos laikotarpiui:
a)
Reglamento (EB) Nr. 2201/96 3 straipsnyje aptarta vienos tonos Ente veislės džiovintų slyvų mažiausia gamybos kaina neto yra 1 935,23 euro;
b)
parama gamybai skatinti, aptarta minėto reglamento 4 straipsnyje, yra 923,17 euro už toną gryno svorio džiovintų slyvų.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 11 d.

Labels: 2
17
19
6